На основу члана 119. став 1. тачка 1) Закона о основама система образовања и васпитања (“Службени гласник РС”, бр.88/2017, 27/2018-др.закони, 10/2019, 6/2020 и 129/2021) и Правилника о начину утврђивања запослених за чијим је радом престала потреба и запослених са непуним радним временом у Основној школи “Надежда Петровић” у Сићеву бр.01-1089 од 25.05.2022.године, Школски одбор Основне школе “Надежда Петровић” у Сићеву, на седници одржаној дана 22.12.2022.године једногласано доноси

ОДЛУКУ

О ИЗМЕНИ И ДОПУНИ ПРАВИЛНИКА

О НАЧИНУ УТВРЂИВАЊА ЗАПОСЛЕНИХ ЗА ЧИЈИМ ЈЕ РАДОМ ПРЕСТАЛА ПОТРЕБА И ЗАПОСЛЕНИХ СА НЕПУНИМ РАДНИМ ВРЕМЕНОМ У ОСНОВНОЈ ШКОЛИ „НАДЕЖДА ПЕТРОВИЋ“ У СИЋЕВУ, БРОЈ 01-1089 ОД 25.05.2022.ГОДИНЕ

Члан 1.

Члан 3. Правилника мења се и гласи:

Поступак утврђивања ранг листе запослених са непуним радним временом и запослених за чијим је радом престала потреба спроводи Комисија.

Комисију предлаже репрезентативни синдикат школе, а именује директор школе.

Комисија има три члана, и то два из реда наставног особља и секретара школе као обавезног члана комисије.

Комисија бира председника из својих редова.

Комисија ради у седницама и одлуке доноси већином гласова.

Члан 2.

Члан 6. мења се и гласи:

Критеријуми за утврђивање запослених за чијим је радом престала потреба, са пуним или непуним радним временом, вреднују се у бодовима, и то:

**1.Рад остварен у радном односу:**

1)за сваку годину рада оствареног у радном односу-1 бод,

2)за сваку годину рада оствареног у радном односу у установама образовања-1 бод.

Потребна документација: потврда школе о радном стажу.

**2.Образовање:**

1)за високо образовање на студијама другог степена (мастер академске студије, специјалистичке академске студије или специјалистичке струковне студије) у складу са Законом о високом образовању, почев од 10. септембра 2005.године и на основним студијама у трајању од најмање четири године, по пропису кији је уређивао високо образовање до 10.септембра 2005.године-20 бодова,

2)за високо образовање на студијама првог степена (основне академске, односно основне струковне студије), студијама у трајању од три године или вишим образовањем-15 бодова,

3)за специјалистичко образовање након средњег образовања-13 бодова,

4) за средње образовање у трајању од 4 године-12 бодова,

5)за средње образовање у трајању од три године-10 бодова,

6)за основно образовање и оспособљеност за рад у трајању од једне или две године-5 бодова;

Потребна документација: диплома о стеченој врсти и степену стручне спреме.

**3.Такмичења:**

1.Број бодова за општинско такмичење и смотру:

1)За освојено прво место-2 бода,

2)За освојено друго место-1,5 бода,

3)За освојено треће место-1 бод;

2.Број бодова за окружно, односно градско такмичење и смотру:

1)За освојено прво место-5 бода,

2)За освојено друго место-4 бода,

3)За освојено треће место-3 бода;

3.Број бодова за републичко такмичење и смотру:

1)За освојено прво место-8 бодова,

2)За освојено друго место-7 бодова,

3)За освојено треће место-6 бода;

4.Број бодова за међународно такмичење:

1)За освојено прво место-15 бодова,

2)За освојено друго место-12 бодова,

3)За освојено треће место-10 бодова.

Вреднује се резултат остварен у највишем рангу такмичења и смотри. Бодовање по оствареним резултатима на такмичењу и смотри врши се уколико у тој категорији запослени имају могућност учешћа у такмичењу. Приликом бодовања вреднују се резултати остварени у току рада оствареног у образовању.

**4.Педагошки допринос у раду:**

1)рад на изради уџбеника који су одобрени решењем министра:

-аутор-7 бодова,

-сарадник на изради уџбеника-илустратор-5 бодова,

-рецензент-4 бода;

2)објављен рад из струке у стручној домаћој или страној литератури-1 бод.

**5.Здравствено стање на основу налаза надлежне здравствене установе, односно надлежног фонда пензијског и инвалидског осигурања:**

1)инвалид друге категорије-3 бода,

Доказ: решење Републичког фонда за пензијско и инвалидско осигурање о утврђеној инвалидности.

2)тешка болест запосленог на основу конзилијарног налаза лекара надлежне здравствене установе-3 бода,

3)запослени који болује од професионалне болести-2 бода,

Бодовање по овом основу врши се само по једној од тачака која је најповољнија за запосленог.

Потребна документациаја: решење Републичког фонда за пензијско и инвалидско осигурање о утврђеном постојању професионалне болести.

Члан 3.

Члан 9. Правилника мења се и гласи:

На основу критеријума из члана 6 Правилника сачињава се ранг листа према редоследу бодова, почев од највећег.

За запосленог за чијим је радом престала потреба утврђује се запослени који оствари најмањи број бодова.

Уколико више запослених има исти број бодова, примењује се бодовање по оба допунска критеријума и то:

1. имовно стање:

1) ако су укупна примања домаћинства по члану на нивоу или изнад републичког просека према последњем објављеном податку републичког органа надлежног за послове статистике - 0,5 бодова,

2) ако су укупна примања домаћинства по члану испод републичког просека према последњем објављеном податку републичког органа надлежног за послове статистике - 1 бод.

Kод бодовања имовног стања, под породичним домаћинством сматрају се: брачни друг, деца и родитељи које запослени издржава.

2. број деце предшколског узраста, односно деце на редовном школовању до 26 година старости:

1) ако запослени има једно дете - 1 бод,

2) ако запослени има двоје деце - 3 бода,

3) ако запослени има троје и више деце - 5 бодова.

Kао дете на редовном школовању до 26 година старости сматра се и ученик завршног разреда основне и средње школе до краја школске године, односно до 31. августа године у којој дете има својство редовног ученика завршног разреда.

Члан 4.

Остале одредбе Правилника остају непромењене.

Председник Школског одбора,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Маринковић

Одлука је је заведена под деловодним бројем \_\_\_ од \_\_\_\_\_\_\_\_\_\_године, објављена на огласној табли Школе дана \_\_\_\_\_\_\_\_године, а ступила на снагу дана\_\_\_\_\_\_\_\_\_\_\_\_. године.

Секретар школе,

\_\_\_\_\_\_\_\_\_\_\_\_\_\_\_\_\_\_\_\_\_

Марија Милутиновић